على الرغم من دخلونا لعصر الموبايلات الذكية من أكتر من عشر سنين وانتهاء عصر الموبايلات الكلاسيكية اللي من غير شاشة كبيرة قابلة للمس وبتعتمد على الزراير، إلا ان الموبايلات دي منها كتير لسا متوفر في الأسواق ولسا ليها احتياجات كتير وخصوصًا إن سعرها منخفض جدًا وتقدر تستخدمها تلحقك في مواقف كتير، زي مثلًا إنك تكون بتشتغل في مكان في بيئة صعبة شوية ومش محتاج إنترنت ومحتاج تليفون تتصل منه بس وبطاريته تستحمل، أو إن موبايلك يكون ضاع أو اتسرق ومحتاج حاجة مؤقتة لمكالماتك المهمة، وغيرها من السيناريوهات المختلفة اللي ممكن تحتاج فيها لموبايل عادي يساعدك تعمل مكالماتك وتتكلم منه لفترات طويلة ويستحمل معاك.